|  |  |
| --- | --- |
| Извештај о реализацији Годишњег плана рада на крају школске 2021/22.године | |
| Годишњи план рада | **Годишњи план рада** је школски документ којим се утврђује време, место, начин и носиоци остваривања наставног плана и програма. Усвојен је 13.09.2021.године на седници Школског одбора. |
| Материјално- технички услови рада школе | **Услови рада школе су задовољавајући**.  Површина школског простора износи 2.562м2. Укупан број учионица износи – 17, од чега су 7 кабинета (два информатичка, један за извођење наставе музичке и ликовне културе), 5 специјализованих учионица и пет учионица опште намене, као и једну хемијску лабораторију за извођење вежби.  За извођење наставе физичког васпитања користи се сала која је у саставу школе и има две свлачионице и справарницу, док се у летњем периду користи спортски полигон.  Школа поседује и библиотеку са читаоницом која је опремљена лектиром, стручном литературом и периодиком.  За културну и јавну делатност школа користи свечану салу. Обезбеђене су посебне просторије за наставнике, педагошку службу, директора школе, библиотекара, административно особље и помоћно особље.    У току летњег распуста спроведени су радови на текућем одржавању школских просторија:   * Канцеларија директора (кречење, спуштање плафона и замена осветљења). * Канцеларија секретара. (кречење, спуштање плафона и замена осветљења). * Неготинска гимназија је учествовала у оквиру пројекта „Повезане школе – набавка за Дигиталне учионице, фаза 2б“, тачније изабрана да преузме опрему, укупно 5 рачунара „Тесла“ и 5 пројектора. * Фондација „Еликсир“ у Неготину донирала је новац у износу од 50.000,00 динара за опремање лабораторије у сврху улагања у образовање талентованих ученика. |
| Бројно стање ученика | На почетку школске године уписано је укупно **297**  ученика.. На крају првог полугодишта је евидентирано осипање ученика, укупно 6 ученика је исписано.  На крају школске године укупно 291 ученик, од тога у првом разреду 79 ученика, у другом разреду 71, у трећем 79 и четвртом 62 ученика. |
| Примарни задаци | * **Организација и одвијање наставе- васпитно-образовног рада у складу са епидемиолошком ситуацијом и поштовањем мера које су прописане од стране Министарства просвете, науке и технолошког развоја, као и Кризног штаба за ванредне ситуације** * **похваљивање ученика за њихова постигнућа** * **безбедност ученика и наставника у школи поводом епидемиолошке ситуације** * **пружање подршке ученицима и наставницима поводом евентуалних потешкоћа приликом похађања наставе и др. У сарадњи са одељењским старешинама.** |
| Планови стручних и органа управљања  (Одељењска већа, Наставничко веће, Стручни активи, Школски одбор, План рада директора школе, Педагошки колегијум, Савет родитеља, Стручни сарадници, Школски одбор, План рада директора школе, Педагошки колегијум, Савет родитеља) | План рада **Наставничког већа** је успешно реализован у току школске 2021/22.год. са комплетним дневним редом, као и планови рада **Одељенских већа за I, II, III, IV** разред уз поштовање епидемиолошких мера.  **Одељењска већа** су на одржаним седницама разматрала и друга питања из свог домена.  На седницама Одељењских већа, разматрало се о бројном стању ученика на почетку школске године, броју исписаних ученика у периоду од почетка школске године до краја првог полугодишта, о разлозима/узроцима исписавања ученика, о мерама сузбијања и настанка истих. О реализацији ових седница водила се евиденција у Електронском дневнику, дневнику рада и у записнику Наставничког већа.  **У току школске 2021/22.год. одржавали су се редовно и састанци стручних актива** уз поштовање епидемиолошких мера.  Први састанак је одржан по дневном реду, планираном за месец август/ септембар ради усвајања плана стручних већа за школску **2020/21.годину, избора руководиоца актива и избора предлога модела наставе, тј. Како ће се одвијати образовно-васпитни рад**.  У школи имамо три стручна/актива већа**:**   * **актив природних наука,** * **актив друштвених наука и** * **актив за српски језик и стране језике.**   У оквиру актива разматрала су се сва важна питања у склопу годишњег плана стручних актива као и текућа питања. О реализацији плана стручних већа воде се записници у свескама стручних актива и електронском дневнику.    **Педагошки колегијум** у Неготинској гимназији чине руководиоци стручних актива и координатори школских тимова. Педагошким колегијумом председава и води директор школе. Педагошки колегијум се у току школске године бавио и разматрао следећа питања :   * Организација рада школе, одвијање наставе у складу са епидемиолошком ситуацијом * осигурање квалитета и унапређења образовно васпитног рада * остваривање развојног плана установе * педагошко-инструктивни увид и надзор и предузимање мере за унапређивање рада наставника и стручног сарадника * планом уписа * организација презентације школе и др.   **Педагошка служба** је активно учествовала у планирању, програмирању и изради годишњег плана рада школе, развојног плана школе за наступајући период, као и њихове реализације у сарадњи са школским тимовима и директором школе. Са почетком ове школске године акценат је стављен на: планирању и организацији образовно-васпитног рада у складу са епидемиолошком ситуацијом, а ради безбедности ученика, наставника, ненаставног и помоћног особља у сарадњи са директором школе, руководиоцима актива, одељењским старешинама и наставницима. Затим у планирању и програмирању индивидуалног образовног плана (ИОП) у сарадњи са наставницима, одељенским старешинама, родитељима, директором, Школском управом Зајечар. У току првог полугодишта године се интезивно радило и на праћењу реализације васпитно-образовног рада као што су квалитет наставе, успеха и изостајање ученика на тромесечју и на крају првог полугодишта, степен реализације наставе у оквиру Google учионице које су наставници имали обавезу да оформе ради одвијања On- line наставе у оквиру обавезних изборних програма, праћење примене различитих облика, метода и средстава подстицања ученика кроз оперативне планове наставника и on –line посете часовима.  Педагошко служба је учествовала у раду Наставничког већа, Одељенских већа, Стручних већа/актива, у раду одељенских заједница у одељењима која су имала тешкоће приликом комбинаваног одвијања наставе, индивидуално-саветодавном раду са ученицима, сарадњи и саветодавном раду са родитељима, аналитичко-истраживачком раду, сарадњи са друштвеном средином и стручним институцијама. Свакодневно је вођена документација о реализованим активностима, у дневнику рада педагога школе.  **План рада Савета родитеља** је успешно реализован у складу са епидемиолошком ситуацијом и поштовање прописаних мера.  У току школске године редовно су се одржавали састанци Сваета родитеља по планираним тачкама дневног ред по годишњем плану Савета родитеља.  Савет родитеља је упознат и укључен у реализацију активности у оквиру годишњег плана рада и развојног плана школе, инклузивног образовног плана, као и укључивање родитеља у васпитно-образовни процес, успех и изостајање ученика од почетка школске године и мере за унапређивање рада и резултата. О томе се води евиденција у Записнику са Савета родитеља.  **Школски одбор** је орган управљања у школи, који се бира на период од четири године. Члановима школског одбора је презентован годишњи план, који је , исто тако, усвојени од стране школског одбора. Школски одбор се у току школске године редовно састајао у складу са епидемиолошком ситуацијом и поштовање прописаних мера, бавио и пратио следећа питања као што су :   1. Организација наставе, образовно-васпитног рада 2. Решавање кадровских питања 3. Побољшање материјалног положаја школе и стварање бољих услова за рад 4. Успех и изостајање ученика - анализа 5. Реализација образовно васпитног рада у току првог полугодишта 6. Праћење реализације годишњег плана рада школе, развојног плана рада, плана стручног усавршавања 7. Разматрао и усвајао извештаје о раду школе 8. Пружање помоћи за бољу сарадњу са друштвеном средином, установама и установама у оквиру наше Општине |
| План рада Ученичког парламента | **План рада Ученичког парламента** је успешно реализован. Основни **циљ** рада Ученичког парламента је партиципација ученика у васпитно-образовном процесу, активностима на нивоу школе.  Задаци рада: планирање, дефинисање и реализација активности ученика као што су спровођење анкета ради снимања стања потреба ученика, хуманитарне акције – у току првог полугодишта покренута је акција прикупљњања добротворног прилога „За Снежу“, перманентно информисање ученика и др. Ученички парламент чине: председник, потпредседник, секретар и чланови (по два ученика из сваког одељења) и почасни чланови. Ученички парламент се састаје једном месечно у утврђеном термину, а по потреби неке активности и чешће.  У току школске године, представници ученичког парламента су учествовали у наградном конкурсу УНХЦР-А „Добро дошли у моју земљу“; учествовали у хуманитарним акцијама, учествовали у маркетингу школе отварањем инстаграм странице и презентовањем садржаја њиховог рада и рада школе, у организацији тематске недеље:   1. Дан – Трибина о вршњачком насиљу у сарадњи са Фондацијом „Тијана Јурић“ 2. Зелени дан 3. „Све осим ранца“ 4. „Дан ученичког парламента“ 5. Матурски плес и спортски дан   У току обележавања тематске недеље, школа је организовала свакодневно „отворена врата“ за ученике осмог разреда када су они имали прилику да се упознају са радом, основним информацијама и просторијама наше школе.  учествовали у обуци у оквиру Пројекта Пилот пројекат „Државна матура“.  За рад са Ученичким парламентом задужена је наставница социологије Ивана Вујић и по потреби педагог Јелена Симић. О раду и активностима Ученичког парламента се уредно води евиденција и записник. У првом полугодишту су у септембру активно учествовали у креирању важних школских докумената ( Годишњем плану, плану Ученичког парламента). Настављена је сарадња са Црвеним крстом Неготин . |
| Планови рада одељењских заједница | У току школске године одељењске старешине су успешно реализовале часове одељењске заједнице у својим одељењима по планираном Годишњем плану рада школе. Извештаји одељењских старешина о реализованим темама и раду одељењских заједница су евиденирани у електронском дневнику. |
| План заштите ученика од насиља, злостављања и занемаривања | **План заштите** **ученика од насиља, злостављања и занемаривања** у образовно васпитним установама. Посебни протокол Неготинске гимназије је обавезујући за све који учeствују у животу и раду образовно-васпитне установе и намењен је ученицима, наставницима, директору, стручним сарадницима, помоћном и административном особљу, родитељима и представницима локалне заједнице. Од почетка школске **2021/22.**године, није било евидентираних случајева насиља. |
| Инклузивни образовни план | **Инклузивни образовни план (ИОП).** У Неготинској гимназији постоји Тим за инклузију који је почетком школске **2021/22**.године израдио план активности који обухавата следеће области: функционисање ИОП тима и израда педагошког профила ученика.  Ученице који напредују по ИОП-3 у оквиру наставног предмета:   * Физика и математика - Урош Стојановић III-4 * Петар Жикић III-4 – математика   Реализован је инструктивни рад са наставницима од стране педагошке службе у индивидуализованом приступу у раду са ученицима, при формирању педагошког профила и на праћење рад ученика уз сталну сарадњу са наставницима.  **Са почетком школске 2021/2022.године** успостављена је успешна сарадња са родитељима ових ученика ради бољег остваривања образовно-васпитних задатака и она је настављена током године. |
| Остали планови (Професионална оријентација ,Маркетинг школе, Заштита и унапређивање здравља ученика | У оквиру професионалне оријентације остварена је сарадња тако што су представници факултети посетили нашу школу и информисали ученике о упису, али је сарадња остварена путем мејла и прослеђивањем онлајн презентација и материјала о факултетима.  Маркетинг школе је реализован у оквиру обележавања Дана школе – On line тако што је филм о Неготинској гимназији презентован на сајту школе и ФБ страници школе.  У нашој школи постоји тим за маркетинг за маркетинг школе који је задужен за презентацију школе у свим основним школама на територији Општине Неготин. |
| Остале ваннаставне активности  (додатна, допунска, секције, реализована екскурзија) | У току школске **2021/22.** године реализовале су се ваннаставне активности - ученици су похађали додатну, допунску и припремну наставу (пре одржавања разредних и поравних испита) о чему се редовно водила евиденија у електронском дневнику.  Због епидемиолошке ситуације у оквиру годишњег плана планирано је потенцијално извођење екскурзије на пролеће уколико то услови дозволе. Екскурзија се није реализовала. |
| Праћење реализације Годишњег плана рада | **На основу реализованих области рада и укључености свих актера (наставника, ученика, педагошке службе, родитеља, чланова Школског одбора, Савета родитеља представника установа са којима школа сарађује), можемо да констатујемо да се су успешно реализовале све планиране активности и да се Годишњи план рада у потпуности реализовао у току школске године у складу са епидемиолошком ситуацијом и поштовање прописаних мера. (ученици су боравили у једној учионици које су биле нумерисане по одељењима).**  **Месечни планови и извештаји о васпитно – образовном раду на месечном нивоу су у прилогу овог извештаја.** |

Директор,

Драгана Нисић